|  |
| --- |
| **OŠ Col, PŠ Podkraj**  **1. razred**  Pouk na daljavo – Učna gradiva in navodila za učence  Učiteljica Katja Turk Medvešček  email: [katja.turk@guest.arnes.s](mailto:katja.turk@guest.arnes.s)  Vzgojiteljica Slavica Velikonja  Email: [slavica.velikonja1@guest.arnes.si](mailto:slavica.velikonja1@guest.arnes.si)  Določene učne vsebine si lahko pogledate na spodnjem spletnem naslovu.  <https://www.lilibi.si/> |
| **Ponedeljek, 6. 4. 2020** |
| **GUM: Poslušanje – W. A. Mozart: Mala nočna glasba**  V šoli smo že večkrat poslušali različno glasbo in se o njej pogovarjali.  Opisovali smo jo z besedami, včasih pa smo jo tudi poskusili narisati.  Uporabili smo različne črte, pike, like, barve….  Danes si boš ogledal, kako so glasbo prikazali s črto in gibanjem. Zelo zanimivo.  **Glasbena naloga:**   1. **Najprej zapri oči in glasbo pozorno poslušaj. Kakšna se ti? Opiši jo.** 2. **Potem pa si oglej, kako so glasbo prikazali na spodnji povezavi:**   <https://www.youtube.com/watch?v=RC-pltRPPsA> |
| **SLJ: Opismenjevanje – Velika tiskana črka S**  Na spodnji povezavi se naučiš pravilnega zapisa črke S. Naj te ne moti, ker učiteljica na filmu piše z levo roko. Ti ponovi za njo z desno roko.  <https://www.youtube.com/watch?v=mTBSWnYFkak>  Učenec si ogleda veliko tiskano črko S. Starši jo napišite v velik brezčrtni zvezek čez celo stran. Učenec naj sledi postopku, ki ga delamo pri obravnavi črke v šoli in ga pozna. Najprej naj črko napiše na veliko po mizi, po zraku, potem pa z različnimi barvami prevleče veliko črko v zvezku. Nariše pet stvari, ki imajo črko S v svojem imenu. Če želi, lahko tudi nalepi sličico iz reklame, revije. Napiše nekaj besed s črko S. Primeri: SIR, SMUČKE, SONCE, NOS, KOS, SLADOLED ….  **Pazi na pravilnost in estetskost zapisa.**  Reši naloge v DZ za opismenjevanje: strani 44, 45 |
| **SLJ: Pesmica Oton Župančič: PISMO**  V berilu na strani 38 si oglej pesmico Pismo. Potem naj ti starši pesmico preberejo.  **Pesmico ponovi po vrsticah za njimi. Potrudi se, da boš govoril razločno in glasno.**  Nato se pogovorite ob vprašanjih, ki so v modrem okvirčku.  Če imaš doma zbirko Mehurčki, lahko v njej poiščeš pesmico in primerjaš ilustraciji.  **V zvezek s konjičkom nariši ZAMORSKEGA KRALJA.** |
| **MAT: Dva odštevanca**  Danes bomo odštevali.   * Dva odštevanca – konkretno z lego kockami * **Postavi v vrsto 8 lego kock enake barve.**   Nato skrij 3 kocke in potem še dve kocki.  **Vprašamo: Koliko kock je ostalo na mizi?**  **Račun napišemo na list: 8 – 3 – 2 = 3**  Glasno preberi račun – osem minus tri minus dve je tri.  Predstavimo strategijo računanja – Od osmih kock smo odvzeli 3 in dobili 5 kock, nato pa smo od 5 kock vzeli še dve in ostale so tri kocke na mizi. (*Opomba:* Učenci lahko zapišejo delni rezultat.)  **Naredi še tri takšne primere s kockami.**   * Nastavi 9 kock, skrij 1 kocko in 4 kocke – povej in napiši račun in ga izračunaj * Nastavi 5 kock, skrij 3 kocke in 2 kocki – povej in napiši račun in ga izračunaj * Nastavi 6 kock, skrij 2 kocki in 1 kocko – povej in napiši račun in ga izračunaj   **Sedaj boš naredil zapis v matematični zvezek.** (glej zapis spodaj)  Napiši naslov, račune prepiši v zvezek in jih izračunaj. |
|  |